stanford-oval/wikipedia huggingface dataset:
กัญชาในประเทศกัมพูชา

สถานะตามกฎหมายของกัญชาในแต่ละประเทศ 
กัญชาในกัมพูชาเป็นสารเสพติดผิดกฎหมาย

  ถูกกฎหมายหากใช้ทางการแพทย์
  ถูกกฎหมายทุกกรณี
กัญชาในประเทศกัมพูชา (កញ្ឆា; /kɑñchaa/) เป็นยาเสพติดผิดกฎหมาย แต่การควบคุมและการบังคับใช้กฎหมายไม่ได้มีความเข้มงวดนัก ร้านอาหารหลายแห่งในกรุงพนมเปญ นครเสียมราฐ และเมืองพระสีหนุ มีการขายอาหารที่ปรุงด้วยกัญชา หรือเป็นเครื่องเคียงเสิร์ฟขายพร้อมอาหาร นักท่องเที่ยวจากหลายประเทศนิยมไปเสพย์กัญชาในประเทศกัมพูชา แม้ว่าผิดกฎหมาย แต่ก็จะไม่มีการจับกุมหากมีการจ่ายเงินเพื่อหลีกเลี่ยงการถูกจับกุม
กัญชาเข้ามาในเอเชียตะวันออกเฉียงใต้ในช่วงคริสต์ศตวรรษที่ 16 และใช้ในส่วนของการแพทย์และใช้ประกอบอาหาร และมีการปลูกและขายในประเทศกัมพูชา จนกระทั่งในปี พ.ศ. 2504 (ค.ศ. 1961) ตามอนุสัญญาว่าด้วยยาเสพติดให้โทษ ค.ศ.1961 และ พ.ศ. 2531 (ค.ศ. 1988) อนุสัญญาสหประชาชาติว่าด้วยการต่อต้านการลักลอบค้ายาเสพติดและวัตถุที่ออกฤทธิ์ต่อจิตและประสาท กัญชาถือว่าเป็นสารเสพย์ติดผิดกฎหมายแต่ก็ไม่มีการบังคับกฎหมายในการห้ามปลูกหรือห้ามจำหน่าย
รูปแบบการขายที่นิยมได้แก่ พิซซ่าหน้ากัญชาเป็นการใส่ส่วนผสมโรยหน้าพิซซ่าเพิ่มเติมจากส่วนผสมปกติและน้ำผลไม้ปั่นผสมกัญชาเป็นการใส่กัญชาเพิ่มเข้าไปในน้ำผลไม้ปั่น อาทิ น้ำมะม่วงปั่น น้ำกล้วยปั่น น้ำมะนาวปั่น โดยขายให้กับนักท่องเที่ยวตามร้านอาหารทั่วไปอย่างเสรีโดยเฉพาะในเมืองท่องเที่ยว
FGIN-127

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
| --- | --- |

ตัวบ่งชี้
 ชื่อตามระบบ IUPAC 2-[2-(4-fluorophenyl)-1H-indol-3-yl]-N,N-dihexylacetamide 
เลขทะเบียน CAS: 142720-24-9 Y
PubChem CID: 132496
ข้อมูลทางกายภาพและเคมี
สูตร: C28H37FN2O
มวลต่อโมล: 436.603 g/mol g·mol−1
แบบจำลอง 3D (JSmol): Interactive image
 SMILES c3cc(F)ccc3-c1nc2ccccc2c1CC(=O)N(CCCCCC)CCCCCC 
  (verify)
 สารานุกรมเภสัชกรรม
FGIN-1-27 เป็นยาเสพติดออกฤทธิ์คลายกังวล ซึ่งทำหน้าที่เป็นส่วนแยกของอะโกนิสต์ที่ตัวรับเบนโซไดอะซิปีนซึ่งอยู่รอบนอก หรือที่เรียกว่า ไมโทคอนเดรีย 18 kDa ทรานสโลเคเตอร์โปรตีน หรือ TSPO ซึ่งมีส่วนทำให้เกิดการคลายกังวลโดยการกระตุ้นกระบวนการสเตียรอยโดเจเนซิสของนิวโรแอคทีฟสเตียรอยด์ ดังเช่น สารอัลโลเพรคนาโนโลน
ผลงานเพลงของวันเดอร์เกิลส์

| ผลงานเพลงของวันเดอร์เกิลส์ (Wonder Girls) |
| --- | --- |

สตูดิโออัลบั้ม: 3
อัลบั้มรวมเพลง: 2
มิวสิกวิดีโอ: 14
อีพี: 4
ซิงเกิล: 17
ซิงเกิลประชาสัมพันธ์: 10
ต่อไปนี้เป็นรายชื่อผลงานเพลงของวันเดอร์เกิลส์ (Wonder Girls) วงดนตรีหญิงล้วนสัญชาติเกาหลีใต้
อัลบั้ม > สตูดิโออัลบั้ม

| ชื่อ | รายละเอียดอัลบั้ม | อันดับชาร์ตสูงสุด> KOR  | อันดับชาร์ตสูงสุด> JPN  | อันดับชาร์ตสูงสุด> US Heat  | อันดับชาร์ตสูงสุด> US World  | ยอดขาย |
| --- | --- | --- | --- | --- | --- | --- |
| เดอะวันเดอร์เยียส์ (The Wonder Years) |  วันที่ปล่อย: 13 กันยายน พ.ศ. 2550 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลลดาวน์โหลด | — | — | — | — |  KOR: 73,914 |
| วันเดอร์เวิลด์ (Wonder World) |  วันที่ปล่อย: 7 พฤศจิกายน พ.ศ. 2554 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลลดาวน์โหลด | 1 | 154 | — | 5 |  KOR: 41,262  JPN: 929+ |
| รีบูท (Reboot) |  วันที่ปล่อย: 3 สิงหาคม พ.ศ. 2558 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลลดาวน์โหลด | 5 | — | 25 | 2 |  KOR: 8,369 |
"—" หมายถึง อัลบั้มนั้นไม่ติดอันดับ
อัลบั้ม > อัลบั้มรวมเพลง

| ชื่อ | รายละเอียดอัลบั้ม | อันดับชาร์ตสูงสุด> JPN  |
| --- | --- | --- |
| วันเดอร์เกิลส์ (Wonder Girls) |  วันที่ปล่อย: 10 กุมภาพันธ์ พ.ศ. 2553 (CHN/TWN)  สังกัด: เจวายพีเอนเตอร์เทนเมนต์  รูปแบบ: ซีดี/ดีวีดี, ดิจิทัลลดาวน์โหลด | — |
| วันเดอร์เบสต์ (Wonder Best) |  วันที่ปล่อย: 14 พฤศจิกายน พ.ศ. 2555 (JPN)  สังกัด: เดฟสตาร์เรคอดส์  รูปแบบ: ซีดี/ดีวีดี, ดิจิทัลลดาวน์โหลด | 32 |
"—" หมายถึง อัลบั้มนั้นไม่ติดอันดับ
อีพี

| ชื่อ | รายละเอียด | อันดับชาร์ตสูงสุด> KOR  | อันดับชาร์ตสูงสุด> JPN  | อันดับชาร์ตสูงสุด> US Heat  | อันดับชาร์ตสูงสุด> US World  | ยอดขาย |
| --- | --- | --- | --- | --- | --- | --- |
| เดอะวันเดอร์เยียส์: ไทรโลจี (The Wonder Years: Trilogy) |  วันที่ปล่อย: 30 กันยายน พ.ศ. 2551 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลลดาวน์โหลด | — | — | — | — |  KOR: 26,733+ |
| 2 ดิฟเฟอเรนท์ เทียส์ (2 Different Tears) |  วันที่ปล่อย: 15 พฤษภาคม พ.ศ. 2553 (US)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลลดาวน์โหลด | 1 | — | 21 | — |  KOR: 30,775+ |
| วันเดอร์ปาร์ตี (Wonder Party) |  วันที่ปล่อย: 3 มิถุนายน พ.ศ. 2555 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลลดาวน์โหลด | 3 | 140 | — | 9 |  KOR: 23,616+  JPN: 1,363+ |
| โนบอดีฟอร์เอวรีบอดี (Nobody for Everybody) |  วันที่ปล่อย: 25 กรกฎาคม พ.ศ. 2555 (JPN)  สังกัด: เดฟสตาร์เรคอดส์  รูปแบบ: ซีดี, ดิจิทัลลดาวน์โหลด | — | 14 | — | — |  JPN: 10,731+ |
"—" หมายถึง อีพีนั้นไม่ติดอันดับ
ซิงเกิล

| ชื่อ | ปี | อันดับชาร์ตสูงสุด> KORGaon  | อันดับชาร์ตสูงสุด> KOR Hot  | อันดับชาร์ตสูงสุด> US  | อันดับชาร์ตสูงสุด> US Heat  | อันดับชาร์ตสูงสุด> US World  | ยอดขาย | อัลบั้ม |  |
| --- | --- | --- | --- | --- | --- | --- | --- | --- | --- |
| "ไอรอนี" (Irony) | 2007 | — | — | — | — | — |  KOR: 26,269 | เดอะวันเดอร์เยียส์ (The Wonder Years) |  |
| "อิตส์นอตเลิฟ" (It's Not Love) | 2007 | — | — | — | — | — | — | เดอะวันเดอร์เยียส์ (The Wonder Years) |  |
| "เทลมี" (Tell Me) | 2007 | — | — | — | — | — | — | เดอะวันเดอร์เยียส์ (The Wonder Years) |  |
| "ดิสฟูล" (This Fool) | 2007 | — | — | — | — | — | — | เดอะวันเดอร์เยียส์ (The Wonder Years) |  |
| "โซฮอต" (So Hot) | 2008 | — | — | — | — | — |  KOR: 57,412 | วันเดอร์เกิลส์ (Wonder Girls) |  |
| "โนบอดี" (Nobody) | 2008 | — | — | — | — | — | — | เดอะวันเดอร์เยียส์: ไทรโลจี (The Wonder Years: Trilogy) |  |
| "โนบอดี" (Nobody) (ปล่อยที่สหรัฐ) | 2009 | — | — | 76 | 4 | — | — | 2 ดิฟเฟอเรนท์ เทียส์ (2 Different Tears) |  |
| "ทูดิฟเฟอเรนต์เทียส์" (2 Different Tears) | 2010 | 1 | — | — | — | — |  KOR: 2,390,298 | 2 ดิฟเฟอเรนท์ เทียส์ (2 Different Tears) |  |
| "บีมายเบบี" (Be My Baby) | 2011 | 1 | 1 | — | — | 2 |  KOR: 3,919,684 | วันเดอร์เกิลส์ (Wonder Girls) |  |
| "เดอะดีเจอีสไมน์" (The DJ Is Mine) (ร่วมกับ สกูลเกิลส์) | 2012 | 8 | 9 | — | — | — |  KOR: 973,192 | วันเดอร์ปาร์ตี (Wonder Party) |  |
| "ไลก์ดิส" (Like This) | 2012 | 2 | 1 | — | — | 4 |  KOR: 2,019,967 | วันเดอร์ปาร์ตี (Wonder Party) |  |
| "ไลก์มันนี" (Like Money) (ร่วมกับ เอค่อน) | 2012 | 11 | 14 | — | — | — |  KOR: 161,542 | วันเดอร์เบสต์ (Wonder Best) |  |
| "ไอฟีลยู" (I Feel You) | 2015 | 3 | — | — | — | 12 |  KOR: 342,051+ | รีบูท (Reboot) |  |
| "วายโซโลนลี" (Why So Lonely) | 2016 | 1 | — | — | — | 5 |  KOR: 823,919+  KOR: 10,240 | วายโซโลนลี (Why So Lonely) |  |
| "ดรอวมี" (Draw Me) | 2017 | 32 | — | — | — | — |  KOR: 81,619+ | ซิงเกิลไม่มีอัลบั้ม |  |
"—" หมายถึง เพลงนั้นไม่ติดอันดับ
ซิงเกิล > ซิงเกิลโปรโมต

| ชื่อ | ปี | อันดับชาร์ตสูงสุด> KOR  | อันดับชาร์ตสูงสุด> US World  | ยอดขาย | อัลบั้ม |
| --- | --- | --- | --- | --- | --- |
| "โจโยโจโย" (Joyo Joyo) | 2007 | — | — | — | ซิงเกิลไม่มีอัลบั้ม |
| "อาร์มีซอง" (Army Song) | 2008 | — | — | — | ซิงเกิลไม่มีอัลบั้ม |
| "ฟูดซอง" (Food Song) | 2008 | — | — | — | ซิงเกิลไม่มีอัลบั้ม |
| "เอนีบอดี" (Anybody) (ร่วมกับ ไดนามิกดูโอ, ซานอี และพัก จิน-ย็อง) | 2008 | — | — | — | ซิงเกิลไม่มีอัลบั้ม |
| "นาว" (Now) (คัฟเวอร์ ฟิงเคิล) | 2009 | — | — | — | ซิงเกิลไม่มีอัลบั้ม |
| "เค-ฟูดปาร์ตี" (K-Food Party) | 2011 | — | — | — | ซิงเกิลไม่มีอัลบั้ม |
| "ทูเดอะบิวตีฟูลยู" (To the Beautiful You) | 2016 | 30 | 16 |  KOR: 93,168+ | วายโซโลนลี (Why So Lonely) |
"—" หมายถึง เพลงนั้นไม่ติดอันดับ
มิวสิกวีดิโอ

| ปี | ชื่อ | ความยาว | ผู้กำกับ |
| --- | --- | --- | --- |
| 2550 | "Irony" | 4:56 | จางแจฮยอก |
| 2550 | "It's not love" | 4:13 | โนบุฮิโระ โดอิ |
| 2550 | "Tell Me" | 4:07 | อีซังกยู |
| 2550 | "Take It" | 3:44 | โจนัมดน |
| 2550 | "This Fool" | 3:58 |  |
| 2551 | "Wishing On a Star" | 4:10 | พัคซังมิน |
| 2551 | "So Hot" | 3:05 | จางแจฮยอก |
| 2551 | "This Time" | 5:06 | คิมอึยยอน, คิมควังอึน |
| 2551 | "Nobody" | 6:15 | จางแจฮยอก |
| 2552 | "Now" | 4:09 | อีซังยง |
| 2553 | "2 Different tears" | 4:42 | จางแจฮยอก |
| 2554 | "Be My Baby" | 3:32 | โชซูฮยอน |
| 2554 | "K-Food Party" | 4:20 | คิมอูเจ |
| 2555 | "The DJ Is Mine" | 4:09 | อีธาน แลนเดอร์ |
| 2555 | "Like This" | 3:32 | จางแจฮยอก |
| 2555 | "Like Money" | 4:38 | อีธาน แลนเดอร์ |
| 2555 | "Nobody" (Jap.Ver) | 3:57 | จางแจฮยอก |
| 2558 | "I Feel You" | 3:34 | Lumpens |
ท่าเรือรับส่ง

ท่าเรือ หรือ ท่าเรือรับส่ง (อังกฤษ: landing) คือท่าเทียบเรือสำหรับการรับส่งผู้โดยสารและสินค้าในเส้นทางขนส่งทางน้ำ เช่น เรือข้ามฟาก เรือกลไฟ หรือเรือขนส่งสินค้า
ตัวอย่างที่โดดเด่นคือ ท่าเรือสาธารณะ Public Landing อันเก่าแก่บนฝั่งเหนือของแม่น้ำโอไฮโอในเมืองซินซินแนติ รัฐโอไฮโอ สหรัฐอเมริกา ในยุคของการขนส่งทางเรือกลไฟ ท่าเรือสาธารณะมักจะคับคั่งไปด้วยเรือแม่น้ำ โดยมีเรือเข้าและออกประมาณ 5,000 ลำต่อฤดูกาล
ดูเพิ่ม

อาคารผู้โดยสารทางทะเล
กัญชาทางการแพทย์

สถานะทางกฎหมายของกัญชาทางการแพทย์ทั่วโลก

  ชอบด้วยกฎหมายภายใต้การดูแลของแพทย์
  ชอบด้วยกฎหมายทุกกรณี (ไม่ต้องได้รับอนุญาตจากแพทย์)

ดูเพิ่ม countries that have decriminalized or where enforcement is limited
การใช้กัญชาทางการแพทย์ คือการใช้กัญชาหรือสารแคนนาบินอยด์ซึ่งแพทย์เป็นผู้สั่งใช้เพื่อประโยชน์ทางการแพทย์ต่อผู้ป่วย เป็นแนวทางการรักษาที่ยังไม่ได้รับการตรวจสอบอย่างที่ถ้วนเนื่องจากข้อจำกัดทางการผลิตและข้อกฎหมายที่เกี่ยวข้อง มีหลักฐานอยู่เล็กน้อยที่บ่งชี้ว่ากัญชาอาจสามารถบรรเทาอาการคลื่นไส้และอาเจียนระหว่างการให้ยาเคมีบำบัด เพิ่มความรู้สึกอยากอาหารในผู้ป่วยเอดส์ และลดอาการเจ็บปวดเรื้อรังและการหดเกร็งของกล้ามเนื้อได้
ผลข้างเคียงในระยะสั้นมีหลายอย่างทั้งแบบเล็กน้อยและแบบรุนแรง ผลข้างเคียงที่พบบ่อยได้แก่อาการเวียนศีรษะ อ่อนเพลีย อาเจียน และประสาทหลอน ผลข้างเคียงระยะยาวยังไม่มีข้อสรุปชัดเจน มีผู้ตั้งข้อสังเกตว่าอาจทำให้เกิดปัญหาด้านความจำและความคิด เสี่ยงต่อการติดยา ทำให้เกิดโรคจิตเภทในคนอายุน้อย และเสี่ยงต่อการมีเด็กมาใช้โดยบังเอิญ
แหล่งข้อมูลอื่น

Information on Cannabis and Cannabinoids from the U.S. National Cancer Institute
Information on cannabis (marihuana, marijuana) and the cannabinoids from Health Canada
The Center for Medicinal Cannabis Research of the University of California
Medical Marijuana – a 2014–2015 three-part CNN documentary produced by Sanjay Gupta
ไชยา สุดใจดี

| ไชยา สุดใจดี |
| --- | --- |
เกิด: พ.ศ.2513 ไชยา สุดใจดี  จังหวัดสุพรรณบุรี ประเทศไทย
ส่วนสูง: 180 ซม. (5 ฟุต)
อาชีพ: นักแสดง, นักแสดงตัวประกอบ
ปีที่แสดง: (2541-2547)
ผลงานเด่น: หมู่เมฆ (ละคร อังกอร์) พ.ศ.2543
สังกัด: อิสระ
ไชยา สุดใจดี เป็นอดีตนักแสดงชายชาวไทย
ประวัติ

ไชยา (มีชื่อเล่นว่า ยา) เกิดที่ ตำบลดอนมะสังข์ อำเภอเมือง จังหวัดสุพรรณบุรี, เป็นอดีตนักแสดงประกอบในละครโทรทัศน์หลายเรื่อง บทบาทส่วนใหญ่ที่ได้รับมักจะแสดงเป็นบทผู้ร้ายหรือลูกน้องตัวโกง โดยมีผลงานละครซึ่งเป็นที่รู้จักคือบทของ หมู่เมฆ จากละครเรื่องอังกอร์ ปี 2543 ออกอากาศทาง ช่อง 7 อีกทั้งส่วนตัวเขามีศักดิ์เป็นเครือญาติของ เสือใบ มหาโจรชื่อดังในอดีต (อ้างอิงจากบทสัมภาษณ์ของรายการตีสิบ เมื่อปีพ.ศ.2541 ตอน ตำนานเสือใบ) นอกจากเป็นนักแสดงแล้วยังมีความชื่นชอบในเรื่อง พระเครื่อง และเลี้ยงไก่ชน, ไชยา รับงานแสดงอยู่เพียงไม่กี่ปี เขาตัดสินใจออกจากวงการบันเทิงด้วยเหตุผลบางประการ
ผลงานละครโทรทัศน์

ตี๋ใหญ่ 2542 ช่อง 3 รับบท เสือเทพ
อังกอร์ 2543 ช่อง 7 รับบท หมู่เมฆ
เพชรตัดเพชร 2544 ช่อง 7
พลอยล้อมเพชร 2545 ช่อง 7
ฟ้าใหม่ 2547 ช่อง 7 รับบท สุกี้พระนายกอง
ผลงานภาพยนตร์

เสือ โจรพันธุ์เสือ 2541
พระวงศ์เธอ พระองค์เจ้าวัฒนา

| พระวงศ์เธอ พระองค์เจ้าวัฒนา |
| --- | --- |
พระวงศ์เธอ ชั้น 2 พระองค์เจ้าชั้นตรี

ประสูติ: พ.ศ. 2391
สิ้นพระชนม์: 9 กันยายน พ.ศ. 2461 (70 ปี)
หม่อม: หม่อมบัว รองทรง ณ อยุธยา หม่อมจวง รองทรง ณ อยุธยา
พระบุตร: หม่อมราชวงศ์วลี ทองใหญ่ หม่อมราชวงศ์อุทัยพันธุ์ รองทรง
ราชสกุล: รองทรง
ราชวงศ์: จักรี
พระบิดา: พระเจ้าราชวรวงศ์เธอ กรมหมื่นสิทธิสุขุมการ
มหาอำมาตย์โท นายพันเอก พระวงศ์เธอ พระองค์เจ้าวัฒนา (พ.ศ. 2391 — 9 กันยายน พ.ศ. 2461) เป็นพระโอรสพระองค์ใหญ่ในพระเจ้าราชวรวงศ์เธอ กรมหมื่นสิทธิสุขุมการ เดิมมีพระยศเป็นหม่อมเจ้า ภายหลังได้รับการสถาปนาเป็น "พระวงศ์เธอ พระองค์เจ้า" เมื่อเสด็จไปเป็นเทศาภิบาล ที่มณฑลอุดร
พระประวัติ > ประสูติ

พระวงศ์เธอ พระองค์เจ้าวัฒนา (เดิม หม่อมเจ้าวัฒนา) เป็นเจ้านายสายบวรราชสกุล พระโอรสองค์ใหญ่ในพระเจ้าราชวรวงศ์เธอ กรมหมื่นสิทธิสุขุมการ ประสูติเมื่อปีวอก พ.ศ. 2391 ในรัชสมัยพระบาทสมเด็จพระนั่งเกล้าเจ้าอยู่หัว ทรงได้รับการสถาปนาเป็น พระวงศ์เธอ พระองค์เจ้าวัฒนา ในรัชสมัยพระบาทสมเด็จพระจุลจอมเกล้าเจ้าอยู่หัว
พระประวัติ > เมื่อทรงพระเยาว์ > บรรพชา ตามรอยบาทพระศาสดา

เมื่อหม่อมเจ้าวัฒนามีชันษาครบเกศากันต์และผนวชเป็นสามเณร ได้เกศากันต์ที่พระที่นั่งดุสิตมหาปราสาท และผนวชที่วัดพระศรีรัตนศาสดารามเหมือนกับหม่อมเจ้าทั้งปวง แต่เมื่อผนวชแล้ว สมเด็จพระมหาสมณเจ้า กรมพระยาปวเรศวริยาลงกรณ์ ซึ่งเป็นปิตุลา ทรงรับไปประทับที่พระตำหนัก ณ วัดบวรนิเวศวิหารราชวรวิหาร แล้วเป็นพระธุระทรงสั่งสอนพระธรรมวินัยประทานตลอดเวลาที่ผนวชอยู่ 1 พรรษา
พระประวัติ > เมื่อทรงพระเยาว์ > ฝึกหัดวิชาสุวรรณกิจ

เมื่อหม่อมเจ้าวัฒนาทรงลาผนวชแล้วได้ตามเสด็จพระบิดาเข้ามาที่โรงทองในพระบรมมหาราชวังเป็นเนืองนิตย์ ด้วยพระบิดาทรงกำกับราชการในโรงทองหลวง หม่อมเจ้าวัฒนาจึงทรงหัดวิชาช่างทองในสำนักช่างหลวง จนทรงชำนาญวิชาช่างทอง พระบาทสมเด็จพระจอมเกล้าเจ้าอยู่หัว ทรงเมตตา ด้วยเสด็จไปทอดพระเนตรเมื่อหัดเป็นช่างทองอยู่นั้น ได้พระราชทานรางวัลทองทศ ทองพิศ เป็นต้นเนือง ๆ
พระประวัติ > เมื่อทรงพระเยาว์ > กตัญญูจิตต่อพระบิดา

เมื่อหม่อมเจ้าวัฒนามีชันษาครบอุปสมบทก็ได้ผนวชที่วัดพระศรีรัตนศาสดาราม และประทับอยู่วัดบวรนิเวศเหมือนครั้งผนวชเป็นสามเณร แต่เวลานี้พระบิดาทรงพระชรา ไม่ได้ว่าการโรงทองหลวงเหมือนแต่ก่อน กระทั่งพระบิดาสิ้นพระชนม์เมื่อวันที่ 4 พฤษภาคม พ.ศ. 2419 ที่วังปากคลองตลาด
พระประวัติ > ตามพระเชษฐา เข้ารับราชการ > สนองงาน กระทรวงวัง

เมื่อพระบิดาสิ้นพระชนม์แล้ว หม่อมเจ้าวัฒนามีปรารภที่จะรับราชการเนื่องด้วยวังพระบิดาอยู่ริมคลองตลาด ใกล้กับวังที่พระเจ้าน้องยาเธอ กรมหมื่นประจักษ์ศิลปาคม และพระเจ้าน้องยาเธอ พระองค์เจ้าทองแถมถวัลยวงศ์ ประทับอยู่ในเวลานั้น หม่อมเจ้าวัฒนาจึงทรงคุ้นเคยกับทั้ง 2 พระองค์ ตั้งแต่พระบิดายังทรงพระชนม์อยู่ เมื่อพระเจ้าน้องยาเธอ กรมหมื่นประจักษ์ศิลปาคม มีหม่อมเจ้าเม้า (กนิษฐภคินีในหม่อมเจ้าวัฒนา) เป็นพระชายา ก็ได้เกี่ยวดองกันอีกขั้นหนึ่ง เมื่อปี พ.ศ. 2424 ทรงพระกรุณาโปรดเกล้าฯ ให้ พระเจ้าน้องยาเธอ กรมหมื่นประจักษ์ศิลปาคม ทรงจัดการตั้งกรมทหารรักษาพระราชวัง พระเจ้าน้องยาเธอ กรมหมื่นประจักษ์ศิลปาคม จึงทรงชวนหม่อมเจ้าวัฒนาเข้ามารับราชการในกรมทหารนั้น ได้มียศเป็น "นายร้อยเอก" ตำแหน่งผู้ตรวจการ ต่อมาพระเจ้าน้องยาเธอ กรมหมื่นประจักษ์ศิลปาคม ทรงดำรงตำแหน่งเสนาบดี กระทรวงวัง หม่อมเจ้าวัฒนาก็ทรงดำรงตำแหน่งผู้ตรวจการในกระทรวงวังด้วย และเป็นหัวหน้าพนักงานกรมวังสำหรับตามเสด็จประพาสหัวเมือง เป็นเหตุให้พระบาทสมเด็จพระจุลจอมเกล้าเจ้าอยู่หัว ทรงคุ้นเคยจนโปรดพระอัธยาศัยสนิทดังปรากฏอยู่ในกระแสรับสั่งซึ่งประกาศเมื่อทรงตั้งเป็นพระองค์เจ้านั้น
หม่อมเจ้าวัฒนารับราชการอยู่ในกรมวังได้ 9 ปี ในระหว่างนั้นได้เลื่อนตำแหน่งขึ้นเสมอชั้นปลัดทูลฉลอง และมียศเป็นนายพันเอก
พระประวัติ > ตามพระเชษฐา เข้ารับราชการ > ประพาส รั้งราชการ

เมื่อปี พ.ศ. 2434 ทรงพระกรุณาโปรดเกล้าฯ ให้พระเจ้าน้องยาเธอ กรมหมื่นประจักษ์ศิลปาคม เสด็จไปเป็นข้าหลวงสำเร็จราชการประจำมณฑลอุดร และทรงพระกรุณาโปรดเล้าฯ ให้หม่อมเจ้าวัฒนา เป็นตำแหน่งข้าหลวงที่ 2 เสด็จไปรับราชการในมณฑลอุดรด้วย ได้ไปรับราชการเป็นข้าหลวงที่ 2 อยู่ 9 ปี ในระหว่างนี้ได้รับพระราชทานบำเหน็จความชอบหลายคราว และยังทรงดำรงตำแหน่งเจ้าเมืองภูวดลสอาง พระราชอาณาเขตรในมณฑลอุดร ปัจจุบันคือเมืองมหาไชย (ลาว) (ลาว: ເມືອງມະຫາໄຊ)แขวงคำม่วน สปป.ลาว
พระประวัติ > ตามพระเชษฐา เข้ารับราชการ > เทศาภิบาล มณฑลอุดร

เมื่อปี พ.ศ. 2442 ทรงพระกรุณาโปรดเกล้าฯ ให้พระเจ้าน้องยาเธอ กรมหลวงประจักษ์ศิลปาคม เสด็จกลับมารับราชการในกรุงเทพพระมหานคร จึงพระกรุณาโปรดเกล้าฯ ให้หม่อมเจ้าวัฒนา ซึ่งในขณะนั้นดำรงตำแหน่งข้าหลวงเทศาภิบาลสำเร็จราชการมณฑลฝ่ายเหนือ 1 ให้ดำรงตำแหน่งข้าหลวงเทศาภิบาลมณฑลอุดร แล้วทรงสถาปนาพระยศเลื่อนขึ้นเป็น พระวงศ์เธอ พระองค์เจ้าในปีนั้น มีประกาศกระแสพระราชดำริซึ่งทรงยกย่องความชอบความดี ดังนี้
ศุภมัศดุ พระพุทธศาสนกาล เป็นอดีตภาคล่วงแล้ว ๒๔๔๓ พรรษา ปัตยุบันกาล จันทรคตินิยม มุสิกสังวัจฉร กติกมาศ กาฬปักษ์ จตุตถีดิถี โสรวาร สุริยคติกาล รัตนโกสินทรศก ๑๑๙ พฤศจิกายนมาศ ทสมมาสาหคุณพิเศษบริเฉทกาลกำหนด
พระบาทสมเด็จพระปรมินทรมหาจุฬาลงกรณ์ฯ พระจุลจอมเกล้าเจ้าอยู่หัวทรงพระราชดำริว่าหม่อมเจ้าวัฒนา ในพระเจ้าบวรวงศ์เธอ กรมหมื่นสิทธิสุขุมการ ได้เข้ารับราชการในกรมทหารล้อมวัง มีตำแหน่งตั้งแต่ปลัดกองจนถึงนายพันเอกบังคับการกองได้รับราชการในกรมวัง เป็นที่สนิทชิดชอบพระราชอัธยาศัยมาช้านาน ภายหลังได้ขึ้นไปราชการในกองพระเจ้าน้องยาเธอ กรมหลวงประจักษ์ศิลปาคม ข้าหลวงมณฑลฝ่ายเหนือ และได้เป็นแม่กองขึ้นไปรักษาราชการเมืองภูวดลสอาง๑จนเสร็จราชการ แล้วประจำอยู่ในมณฑลนั้นถึง ๙ ปี ครั้นเมื่อพระเจ้าน้องยาเธอ กรมหลวงประจักษ์ศิลปาคม เสด็จลงมารับราชการในตำแหน่งเสนาบดีกระทรวงกลาโหม จึงได้รับตำแหน่งเป็นข้าหลวงเทศาภิบาลมณฑลฝ่ายเหนือมาจนบัดนี้ มีพระอัธยาศัยซื่อตรงจงรักภักดีต่อราชการ อดทนต่อความลำบากมิได้มีความย่อหย่อน สมควรที่จะได้เลื่อนพระเกียรติยศขึ้นเป็น พระวงษ์เธอ พระองค์เจ้า พระองค์หนึ่งได้
จึงมีพระบรมราชโองการ ดำรัสสั่งให้สถาปนาหม่อมเจ้าวัฒนาขึ้นเป็นพระองค์เจ้า ให้มีคำนำหน้าพระนามตามจารึกในพระสุพรรณบัฎว่า พระวงษ์เธอ พระองค์เจ้าวัฒนา คชนาม ทรงศักดินา ๒,๐๐๐ ตามพระราชกำหนดอย่างพระวงศ์เธอ พระองค์เจ้าฝ่ายพระราชวังบวรฯ จงเจริญพระชนมายุ พรรณ สุขะ พละ ปฏิภาณ คุณสารสมบัติ สรรพศิริ สวัสดิ์พิพัฒมงคล ทุกประการเทอญ
เมื่อพระองค์เจ้าวัฒนาทรงรับราชการในตำแหน่งสมุหเทศาภิบาลได้มีพระอุตสาหะจัดราชการในมณฑลนั้นเรียบร้อย และทรงทำนุบำรุงผลประโยชน์ต่าง ๆ ให้เกิดขึ้นหลายอย่าง กอปรด้วยพระอัธยาศัยซึ่งทรงเมตตาปราณีแก่คนทั้งหลาย และเป็นที่นิยมนับถือของบรรดาข้าราชการตลอดจนราษฎรทั่วทุกจังหวัดในมณฑล เป็นเหตุให้ได้รับพระราชทานเครื่องราชอิสริยาภรณ์มงกุฎสยามชั้นที่ 1 เมื่อเป็นตำแหน่งข้าหลวงเทศาภิบาลอยู่นั้น พระองค์เจ้าวัฒนาเป็นข้าหลวงเทศาภิบาลมณฑลอยู่ 6 ปี รวมเวลาเสด็จไปรับราชการอยู่ในมณฑลอุดร 15 ปี
พระประวัติ > ตามพระเชษฐา เข้ารับราชการ > หม่อม

พระวงศ์เธอ พระองค์เจ้าวัฒนา มีหม่อม 2 คน คือ
หม่อมบัว รองทรง ณ อยุธยา เป็นหม่อมเอก ชาวนครพนม ซึ่งเป็นหลานสาวพระยาพนมนครานุรักษ์ฯ (กา พิมพานนท์) ผู้ว่าราชการเมืองนครพนม มีพระธิดากับหม่อมบัว 1 คน คือ
หม่อมราชวงศ์วลี ทองใหญ่ หม่อมในหม่อมเจ้าทองประทาศรี ทองใหญ่, ต่อมา หม่อมในหม่อมราชวงศ์เพิ่ม รองทรง, มีบุตรธิดา 5 คน
หม่อมราชวงศ์ปิ่นทอง ทองใหญ่
หม่อมราชวงศ์กรองทอง ทองใหญ่
หม่อมราชวงศ์แถบทอง ทองใหญ่
พลอากาศเอก หม่อมราชวงศ์ศิริพงษ์ ทองใหญ่
หม่อมหลวงสิริณ รองทรง (เดิม หม่อมหลวงนงนุช รองทรง)
หม่อมจวง รองทรง ณ อยุธยา มีพระโอรสกับหม่อมจวง 1 คน คือ
หม่อมราชวงศ์อุทัยพันธุ์ รองทรง สมรสกับล้วน รองทรง ณ อยุธยา มีบุตรี 2 คน คือ
หม่อมหลวงรวิวงศ์ รองทรง
หม่อมหลวงฉวีพงศ์ รองทรง
พระประวัติ > ตามพระเชษฐา เข้ารับราชการ > จรจากราชการ

เมื่อพระชันษาได้ 59 ปี พระองค์เจ้าทรงรู้สึกพระองค์ว่าทรงทุพพลภาพ ไม่ทรงสามารถจะรับราชการให้สมตำแหน่งได้ดังแต่ก่อน จึงทรงกราบบังคมทูลขอพระราชทานพระบรมราชานุญาตออกจากตำแหน่งข้าหลวงเทศาภิบาล ทรงพระกรุณาโปรดเกล้าฯ พระราชทานเบี้ยบำนาญมาจนตลอดพระชนม์ชีพ
พระประวัติ > ตามพระเชษฐา เข้ารับราชการ > สิ้นพระชนม์

หลังจากพระวงศ์เธอ พระองค์เจ้าวัฒนา ทรงออกจากตำแหน่งข้าหลวงเทศาภิบาลแล้ว ทรงสร้างวังตั้งตำหนักอยู่ที่ริมคลองแสนแสบใกล้เชิงสะพานเฉลิมโลกในอำเภอปทุมวัน ประทับอยู่หลายปีจึงประชวรด้วยพระโรคชราและสิ้นพระชนม์เมื่อวันที่ 9 กันยายน พ.ศ. 2461 สิริพระชันษา 71 ปี พระราชทานเพลิงพระศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส พร้อมด้วยเจ้านายฝ่ายพระราชวังบวรอีก 5 พระองค์ พร้อมกัน
พระกรณียกิจ > งานสุวรรณกิจ

ทรงช่วยพระบิดาว่าราชการโรงทอง ตั้งแต่ยังทรงพระเยาว์
พระกรณียกิจ > งานปกครอง

พ.ศ. 2424 ทรงเข้ารับราชการในกรมทหารล้อมวัง
พ.ศ. 2433 เข้ารับราชการ รองเทศาภิบาลมณฑลอุดร แม่กองรักษาราชการ เมืองภูวดลสอาง
พ.ศ. 2436 กลับเข้าเมืองอุดร ดำรงตำแหน่งรองเทศาภิบาลมณฑลอุดร
พ.ศ. 2442 เทศาภิบาลมณฑลอุดร
พ.ศ. 2449 เกษียณอายุราชการ ทรงกราบบังคมทูลลาออกจากราชการ
พระกรณียกิจ > งานการศึกษา

เป็นผู้สถาปนา โรงเรียนอุดรพิทยานุกูล โรงเรียนประจำจังหวัดอุดรธานี
ตำแหน่ง

พ.ศ. 2424 -ร้อยเอก ผู้ตรวจการกรมทหารล้อมวัง
พ.ศ. 2425 -ผู้ตรวจราชการกระทรวงวัง
-หัวหน้าพนักงานกรมวัง
พ.ศ. 2433 -นายพันเอกทหารบก
-ปลัดทูลฉลองกระทรวงวัง
พ.ศ. 2436 -รองเทศาภิบาลมณฑลอุดร
พ.ศ. 2442 -เทศาภิบาลมณฑลอุดร
พระเกียรติยศ

| ธรรมเนียมพระยศของ พระวงศ์เธอ พระองค์เจ้าวัฒนา |
| --- | --- |
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระอิสริยยศ

พ.ศ. 2391 – พฤศจิกายน พ.ศ. 2443 : หม่อมเจ้าวัฒนา
พฤศจิกายน พ.ศ. 2443 — 9 กันยายน พ.ศ. 2461 : พระวงศ์เธอ พระองค์เจ้าวัฒนา
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. ไม่ปรากฏ –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2447 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. ไม่ปรากฏ –  เหรียญประพาสมาลา (ร.ป.ม.)
พ.ศ. ไม่ปรากฏ –  เหรียญรัชฎาภิเศกมาลา (ร.ศ.)
พ.ศ. ไม่ปรากฏ –  เหรียญรัชมงคล (ร.ร.ม.)
พ.ศ. ไม่ปรากฏ –  เหรียญทวีธาภิเศก (ท.ศ.)
พ.ศ. ไม่ปรากฏ –  เหรียญรัชมังคลาภิเศก รัชกาลที่ 5 (ร.ม.ศ.5)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2431 –  เครื่องราชอิสริยาภรณ์อาทิตย์อุทัย ชั้นที่ 3
ออสเตรีย-ฮังการี :
พ.ศ. 2432 –  เครื่องราชอิสริยาภรณ์ฟรันทซ์ โยเซ็ฟ ชั้นที่ 2
สมเด็จพระมหาสมณเจ้า กรมพระยาปวเรศวริยาลงกรณ์ พระปิตุลา
เมืองภูวดลสอาง ในแขวงคำม่วน
รายชื่อผลงานเพลงของก็อตเซเวน

| ผลงานเพลงของก็อตเซเวน |
| --- | --- |
ก็อตเซเวนแสดงที่ เอ็มเคานต์ดาวน์ ในปี 2014
สตูดิโออัลบั้ม: 5
อัลบั้มวิดีโอ: 12
อีพี: 15
ซิงเกิล: 27
ชุดกล่อง: 2
ก็อตเซเวน วงบอยกรุปเคป็อปที่ตั้งอยู่ในเกาหลีใต้ได้เปิดตัวมาแล้ว 5 สตูดิโออัลบั้ม 15 อีพี 27 ซิงเกิล และชุดกล่อง 2 ชุด ก่อตั้งโดยเจวายพีเอนเตอร์เทนเมนต์ ในปี 2013 ก็อตเซเวนเปิดตัวในเดือนมกราคม 2014 ด้วยอีพี Got It? ซึ่งเปิดตัวที่อันดับ 2 ในแกออนอัลบั้มชาร์ต ส่วนซิงเกิลหลัก "Girls Girls Girls" ของอีพีนี้ขึ้นอันดับที่ 21 ในแกออนซิงเกิลชาร์ต ในเดือนตุลาคม 2014 ก็อตเซเวนได้เปิดตัวในญี่ปุ่นด้วยการเปิดตัวอัลบั้มภาษาญี่ปุ่นครั้งแรกในชื่อ "Around the World" โดยครองอันดับที่สามในออริคอนซิงเกิลชาร์ต หนึ่งเดือนต่อมาก็อตเซเวนกลับมาที่เกาหลีเพื่อปล่อยอัลบั้มเต็มชุดแรกของพวกเขาในชื่อ Identify และติดอันดับชาร์ตอัลบั้ม ก็อตเซเวนปล่อยอัลบั้มที่มีชื่อว่า Breath of Love: Last Piece ซึ่งเป็นอัลบั้มสุดท้ายที่ปล่อยภายใต้สังกัดเจวายพีเอนเตอร์เทนเมนต์ เมื่อวันเดือนพฤศจิกายน 2020
อัลบั้ม > สตูดิโออัลบั้ม

| ชื่อ | รายละเอียดอัลบั้ม | อันดับชาร์ตสูงสุด> KOR  | อันดับชาร์ตสูงสุด> BEL  | อันดับชาร์ตสูงสุด> FRA  | อันดับชาร์ตสูงสุด> JPN  | อันดับชาร์ตสูงสุด> JPN Hot  | อันดับชาร์ตสูงสุด> NZHeat  | อันดับชาร์ตสูงสุด> US Heat  | อันดับชาร์ตสูงสุด> USWorld  | ยอดขาย | การรับรอง |
| --- | --- | --- | --- | --- | --- | --- | --- | --- | --- | --- | --- |
| Identify |  วางจำหน่าย: 18 พฤศจิกายน 2014 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 1 | — | — | 47 | — | — | — | 6 |  KOR: 94,631  JPN: 6,482 |  |
| โมริอางัตเตโยะ ญี่ปุ่น: モリ↑ガッテヨ |  วางจำหน่าย: 3 กุมภาพันธ์ 2016 (JPN)  สังกัด: อีพิก, โซนี่มิวสิกเจแปน  รูปแบบ: ซีดี, ดิจิทัลดาวน์โหลด | — | — | — | 3 | 3 | — | — | — |  JPN: 30,457 |  |
| Flight Log: Turbulence |  วางจำหน่าย: 27 กันยายน 2016 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 1 | 178 | 136 | 23 | — | 6 | 7 | 1 |  KOR: 246,440  JPN: 7,497  US: 2,000 |  |
| Present: You |  วางจำหน่าย: 17 กันยายน 2018 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 1 | 175 | — | 12 | — | — | 7 | 3 |  KOR: 335,361  JPN: 15,246 |  KMCA: Platinum |
| Breath of Love: Last Piece |  วางจำหน่าย: 30 พฤศจิกายน 2020 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 3 | — | — | — | — | — | 4 | 7 |  KOR: 347,599  |  KMCA: Platinum |
"—" หมายถึง เพลงนั้นไม่ติดชาร์ตหรือไม่ได้วางจำหน่ายในภูมิภาคนั้น
อัลบั้ม > ออกจำหน่ายซ้ำ

| ชื่อ | รายละเอียดอัลบั้ม | อันดับชาร์ตสูงสุด> KOR  | อันดับชาร์ตสูงสุด> JPN  | อันดับชาร์ตสูงสุด> USWorld  | ยอดขาย |
| --- | --- | --- | --- | --- | --- |
| Mad Winter Edition |  วางจำหน่าย: 23 พฤศจิกายน 2015 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 2 | — | 12 |  KOR: 27,386 |
| Present: You & Me |  วางจำหน่าย: 3 ธันวาคม 2018 (KOR)  สังกัด: เจวายพีเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 1 | — | — |  KOR: 194,550 |
| Love Loop ~Sing for U Special Edition~ |  วางจำหน่าย: 18 ธันวาคม 2019 (JPN)  สังกัด: อีพิก, โซนี่มิวสิกเจแปน  รูปแบบ: ซีดี, ดิจิทัลดาวน์โหลด | — | — | — |  |
"—" หมายถึง เพลงนั้นไม่ติดชาร์ตหรือไม่ได้วางจำหน่ายในภูมิภาคนั้น